als_Latn dik_Latn sag_Latn
Në mbështetje të nenit 100 të Kushtetutës dhe të nenit 4, të ligjit nr. 9789, datë 19.7.2007, “Për krijimin dhe funksionimin e zonave ekonomike”, me propozimin e ministrit të Zhvillimit Ekonomik, Tregtisë dhe Sipërmarrjes, Këshilli i Ministrave
VENDOSI:
1. Shpalljen e zonës ekonomike, me statusin “Zonë e lirë”, të territorit, me sipërfaqe 500 (pesëqind) ha, pjesë e zonës kadastrale nr. 8517, në Spitallë, Durrës, në përbërje të së cilës janë parcelat me numër pasurie, sipas listës që i bashkëlidhet këtij vendimi.
2. Shtrirja dhe kufizimet e kësaj zone përcaktohen në hartën treguese, që i bashkëlidhet këtij vendimi.
3. Lloji i veprimtarisë që do të zhvillohet në këtë zonë është:
- prodhuese, industriale dhe agropërpunim;
- tregtare dhe magazinim mallrash;
- shërbime.
4. Periudha e funksionimit të zonës është 35 vjet.
5. Zona jepet me çmimin simbolik 1 euro.
6. Për procedurën e përzgjedhjes së zhvilluesit të zonës së lirë zbatohen rregullat dhe procedurat konkurruese të përcaktuara në ligjin nr. 125/2013, “Për koncesionet dhe partneritetin publik privat”, të ndryshuar.
7. Për pjesët e truallit të kësaj zone, që janë pronë private, të bëhet shpronësimi, sipas ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”.
8. Në vendimin nr. 391, datë 21.2.2008, të Këshillit të Ministrave, bëhen këto ndryshime:
a) Pika 1 ndryshohet, si më poshtë vijon:
“1. Shpalljen e zonës ekonomike, me statusin “Park industrial”, të territorit, me sipërfaqe 350 (treqind e pesëdhjetë) ha, pjesë e zonës kadastrale nr. 8517, në Spitallë, Durrës, në përbërje të së cilës janë parcelat me numër pasurie, sipas listës që i bashkëlidhet këtij vendimi.”.
b) Lista bashkëlidhur dhe që përmendet në pikën 1 të vendimit, zëvendësohet me listën që i bashkëlidhet këtij vendimi.
c) Harta bashkëlidhur dhe që përmendet në pikën 2 të vendimit, zëvendësohet me hartën që i bashkëlidhet këtij vendimi.
9. Vendimet e Këshillit të Ministrave nr. 213, datë 16.3.2011, “Për ndryshimin e përgjegjësisë së administrimit të pronës, tokë bujqësore, të ndodhur në ish-Ndërmarrjen Bujqësore, Spitallë, Durrës, nga Ministria e Bujqësisë, Ushqimit dhe Mbrojtjes së Konsumatorit te Ministria e Arsimit dhe Shkencës, për universitetin “Aleksandër Moisiu”, Durrës, për ndërtimin e një kampusi të ri universitar”, dhe nr. 246, datë 12.4.2012, “Për përcaktimin e autoritetit kontraktues për dhënien e statusit të zhvilluesit të një territori të zonës ekonomike Spitallë, Durrës, dhe miratimin e bonusit për shoqërinë”, shfuqizohen.
10. Ngarkohen Ministria e Zhvillimit Ekonomik, Tregtisë dhe Sipërmarrjes dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare
KRYEMINISTRI
Edi Rama
LISTA E PASURIVE QË DO TË PËRFSHIHEN NË “PARKUN INDUSTRIAL”
LISTA E PASURIVE QË DO TË PËRFSHIHEN NË “ZONË E LIRË”
© Ministria e Zhvillimit Ekonomik, Turizmit, Tregëtisë dhe Sipërmarrjes 2015 - Të gjitha të drejtat e rezervuara.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn jav_Latn als_Latn als_Latn als_Latn